由於無籌辦電臺節目嘅經驗，民間電臺最初只係同其他網臺合辦節目，第一次廣播節目喺2005年10月3號播出，當時民間電臺同香港人民廣播電臺合作喺 FM 102.8 頻道廣播《風波裏的龍門陣》節目，呢一集節目除咗原有《風波裏的龍門陣》主持王岸然、梁錦祥、陶君行之外，重請咗名咀黃毓民同林旭華參與節目，民間電臺召集人曾健成亦係嘉賓之一，另外重有梁國雄同蕭若元。